PLANINSKO DRUŠTVO CELJE MATICA                                                           CELJE, 27.09.2007

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

OSRČJE DIVJE KARNIJE

C H I A R E S C O N S,  2168 M,

V SOBOTO,  6. OKTOBRA 2007

MED JULIJCI IN DOLOMITI JE KRALJESTVO KARNSKIH ALP.

NATANČNEJŠE MEJE JIM ZARISUJETA REKI BELA IN PIAVA, FELLA OZIROMA PIAVE,

MEDTEM KO SI VEČINO NJIH POREČIJ LASTITA TILMENT IN CELLINA.

STRANSKE DOLINE, KI SE ZAJEDAJO V SVET MED SLEDNJIMA DVEMA VODOTOKOMA,

NIKOLI NISO BILE PREVEČ GOSTOLJUBNE ZA ČLOVEKA

IN TUDI NASELJA PO REDKIH PLANOTAH SO OPUSTELA ZARADI SODOBNEGA RAZVOJA.

CHIARESCONS MED TILMENTOM IN CELLINO

JE LE VRETENCE NA HRBTU NJUNEGA RAZVODJA,

KI SE ČEZ PRAMAGGIORE, CRIDOLO IN CIMO DEI PRETI
NADALJUJE PROTI ZAHODU VSE DO SILNEGA DURANNA.

OKOLI 37 TISOČ HEKTAROV TEGA OZEMLJA SO LETA 1991

ZAVAROVALI POD IMENOM KARNSKI GAJ, PARCO DELLE PREALPI CARNICHE.

POZNEJE SO GA PREKRSTILI V GAJ FURLANSKIH DOLOMITOV Z ORLOVSKO GLAVO

IN URADNIM NAZIVOM PARCO NATURALE REGIANALE DELLE DOLOMITI FRIULANE.

VANJ VAS S PETROM IN SMILJANOM VABIMO NA PRAVCATO ENODNEVNO ODPRAVO!

IZPRED PARKIRNE HIŠE NA NEKDANJI GLAZIJI OB LJUBLJANSKI CESTI

SE Z NAROČENIM AVTOBUSOM ODPELJEMO OB PETIH ZJUTRAJ, 5.00.

NA MEJI V RATEČAH SE PREDSTAVIMO Z OSEBNO IZKAZNICO ALI POTNIM LISTOM.

OD ŽABNIC POD SVETIMI VIŠARJAMI SPREMLJAMO REKO BELO DO IZLIVA V TILMENT
IN MU NATO MIMO TOLMEZZA TER AMPEZZA
SLEDIMO PROTI TOKU NA ZAHOD VSE DO SPODNJIH PEČIN, FORNI DI SOTTO, 766 M

KRAJ JE ZAVETNO LEGO NAŠEL

NA POLOŽNIH PRISOJAH NAD PROSTRANIMI PRODIŠČI TILMENTA, 691 M,

OB KATEREM SE NAŠA JUTRANJA VOŽNJA KONČA.

NA DESNEM BREGU REKE POIŠČEMO ZAČETEK POTI 364,

KI SPRVA PO KOLOVOZU ZAVIJE V STRANSKO DOLINO NJENEGA PRITOKA POSCHIEDEA
OZNAČENO POT ZAPUSTIMO NA KRAJU RUBARAI, 1026 M,

KJER ZAVIJEMO NA UHOJENO STEZO ONSTRAN POTOKA RIO CHIARESCONS.

STEZA SE PO KILOMETRU VZPONA SPET PRESTAVI NA LEVO STRAN

IN MIMO DOBREGA STUDENCA, 1514 M,

PRIPELJE NA PLANINO CIAMPI DEL MONTE CHIARESCONS, 1600 M.

NA NJEJ JE ROBIDJE ŽE DAVNO PRERASLO PAŠNIKE ZA DROBNICO.

SKOZI SPODNJO KRNICO POD 400 METRSKO STENO CHIARESCONSA

DOSEŽEMO ŠKRBINO COL DELLA VALLE, 1820 M,

IN IZ NJE ZGORNJO KRNICO.

KO SE PRIPEHAMO ŠE ČEZ STRMO MELIŠČE IN NEKAJ LAHKIH SKAL,

SE PO ŠTIRIH URAH IN POL ODDAHNEMO PRI KRIŽU VRH CHIARESCONSA, 2168 M.

ZARADI PRIMERNE ODDALJENOSTI PONUJA VRH IZREDNE RAZGLEDE NA VSE STRANI.

PO ISTI SMERI SE VRNEMO V FORCELLO COL DELLA VALLE, 1820 M.

NATO SESTOPIMO NA VZHODNO STRAN PO GRAPI CANAL DI MEZZO DO VIŠINE 975 M,

IN SE IZ NJE REŠIMO NA OZNAČENO POT 364.

TA NAS PO OSMIH URAH PRIPELJE NA JUTRANJE IZHODIŠČE OB TILMENTU, 691 M.

PO KRAJŠEM POSTANKU NA VASI FORNI DI SOTTO, 766 M,

SE PO ISTIH CESTAH VRNEMO DOMOV MED DEVETO IN DESETO ZVEČER.

NIKARTE NIKAMOR NA POT IN ŠE MANJ ČEZ MEJO BREZ VELJAVNE IZKAZNICE.

SLABŠE UHOJENA STEZICA, KRUŠLJIVOST IN KRATEK DAN

PRIPOROČAJO PRIMERNO OBUTEV, ČELADO, SVETILKO PA POMOŽNO VRVICO Z VPONKO.

PRIJAVE ZA IZLET SPREJEMAMO V DRUŠTVENI PISARNI NA STANETOVI 20,

KJER ZA NAROČENI AVTOBUSNI PREVOZ VPLAČAMO 20,00 EVROV.

P A  U S P E Š N O  O D P R A V O

TONE PRIMOŽIČ

